यूट्यूब पर लगभग 13 लाख बार देखे जा चुके इस वीडियो के साथ दी गई जानकारी के मुताबिक इसमें जो लड़कियां बेहद मस्ती में नाच रही हैं, वे आईआईटी, मुंबई की छात्राएं हैं, और यह एक फ्लैश मॉब था... वीडियो की शुरुआत में स्क्रीन पर सिर्फ एक लड़की नाचती दिखाई देती है, जो भारतीय सिनेमा उद्योग के बेहतरीन डांसरों में शुमार किए जाने वाले प्रभुदेवा की फिल्म 'काधलन' के हिन्दी रीमेक 'हमसे है मुकाबला' के गीत 'मुकाबला मुकाबला' पर बेहद मनमोहक तरीके से नाचती है, और उस दौरान उसके आसपास खड़ी ढेरों लड़कियां शोर मचाकर और सीटियां बजाकर उसका उत्साह बढ़ा रही हैं...